প্যারাবোলা গ্নু/লিনাক্স-লিব্রে
প্যারাবোলা গ্নু/লিনাক্স-লিব্রে (ইংরেজি: Parabola GNU/Linux-libre) একটি আর্চ-ভিত্তিক লিনাক্স ডিস্ট্রিবিউশন। এটি যদিও আর্চ লিনাক্স ও আর্চ লিনাক্স এআরএম থেকে আসা অনেকগুলো প্যাকেজের উপর ভিত্তি করে নির্মিত, আর্চের সাথে এর পার্থক্য হল এখানে শুধুমাত্র ফ্রি সফটওয়্যার অন্তর্ভুক্ত করা হয়। এখানে গ্নু অপারেটিং সিস্টেম উপাদান ও লিনাক্স কার্নেলের বদলে লিনাক্স-লিব্রে কার্নেল ব্যবহার করা হয়। ফ্রি সফটওয়্যার ফাউন্ডেশন-এর ভাষ্যমতে, প্যারাবোলা একটি পূর্ণ ফ্রি অপারেটিং সিস্টেম। আর্চের মত প্যারাবোলা রোলিং রিলিজ মডেল ব্যবহার করে। ডেভলপমেন্ট সিস্টেম সিম্পলিসিটি, সম্প্রদায়ের অংশীদারি, ও সর্বাধুনিক ফ্রি সফটওয়্যার প্যাকেজের ব্যবহারের উপর গুরুত্বারোপ করে।